2003/909/EY: Neuvoston päätös, tehty 22 päivänä joulukuuta 2003, luvan antamisesta Yhdistyneelle kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 28e artiklan 1 kohdasta sekä 6 ja 17 artiklasta poikkeavaa toimenpidettä tehtyjen neuvoston päätösten 97/375/EY, 98/23/EY ja 98/198/EY muuttamisesta



Virallinen lehti nro L 342 , 30/12/2003 s. 0049 - 0050



Neuvoston päätös, tehty 22 päivänä joulukuuta 2003, luvan antamisesta Yhdistyneelle kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 28e artiklan 1 kohdasta sekä 6 ja 17 artiklasta poikkeavaa toimenpidettä tehtyjen neuvoston päätösten 97/375/EY, 98/23/EY ja 98/198/EY muuttamisesta (2003/909/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverojärjestelmän yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1) ja erityisesti sen 27 artiklan 1 kohdan, ottaa huomioon komission ehdotuksen, sekä katsoo seuraavaa: (1) Komission pääsihteeristön 22 lokakuuta 2003 vastaanottamalla kirjeellä Yhdistynyt kuningaskunta pyysi 23 päivänä marraskuuta 1992 tehdyn neuvoston päätöksen 92/546/ETY(2), 29 päivänä kesäkuuta 1995 tehdyn päätöksen 95/252/EY(3) ja 9 päivänä kesäkuuta 1997 tehdyn päätöksen 97/375/EY(4), joilla annettiin lupa kuudennen direktiivin 77/388/ETY 28e artiklan 1 kohdasta, 6 ja 17 artiklasta poikkeavien toimenpiteiden soveltamiseen, voimassaoloajan jatkamista. Yhdistynyt kuningaskunta pyysi myös päätöksellä 97/375/EY hyväksytyn yksinkertaistetun kassaperusteisen kirjanpidon liikevaihtorajan korottamista 600000 Ison-Britannian punnasta 660000 Ison-Britannian puntaan. (2) Yhdistyneelle kuningaskunnalle annettiin 19 päivänä joulukuuta 1997 tehdyllä päätöksellä 98/23/EY(5) lupa soveltaa toimenpiteitä veron kiertämisen ja veropetosten estämiseksi etuyhteydessä olevien osapuolten yhteisön sisäisten hankintojen osalta 31 päivään joulukuuta 2003. (3) Yhdistyneelle kuningaskunnalle annettiin 9 päivänä maaliskuuta 1998 tehdyllä päätöksellä 98/198/EY(6) lupa ottaa käyttöön liikeyrityksen henkilöauton vuokraukseen tai leasing-vuokraukseen liittyviä kustannuksia koskeva 50 prosentin vähennysoikeuden rajoitus, kun kyseinen auto on yksityiskäytössä. Yhdistynyt kuningaskunta voi myös sisällyttää vastiketta vastaan suoritettuihin palveluihin verovelvollisen vuokraamien tai leasing-vuokraamien liikeyrityksille kuuluvien autojen yksityiskäytön. Poikkeuksen myötä vuokraajien tai leasing-vuokraajien ei tarvitse pitää kirjaa yritysauton yksityiskäytön kilometrimääristä eikä tehdä selvitystä verotusta varten jokaisen auton yksityiskäytöstä, joten poikkeuksella siis yksinkertaistetaan veronkantoa. Kyseistä poikkeusta sovelletaan 31 päivään joulukuuta 2003, jolloin sen voimassaoloaika päättyy. (4) Päätöksellä 97/375/EY Yhdistyneelle kuningaskunnalle annettiin lupa hyödyntää valinnaista erityisjärjestelyä, jossa vero määräytyy yrityksissä kassaperusteisesti (kassaperusteinen kirjanpito) ja jossa liikevaihtoraja on 600000 Ison-Britannian puntaa. Järjestely merkitsee veronkannon yksinkertaistumista pienten ja keskisuurten yritysten osalta ja sitä sovelletaan 31 päivään joulukuuta 2003, jolloin sen voimassaoloaika päättyy. (5) Kyseisten erityistoimenpiteiden soveltamisen perusteena olleet oikeudelliset seikat ja tosiasiat eivät ole muuttuneet vaan ovat yhä voimassa. Päätöksellä 98/198/EY annettiin lupa toimenpiteille, joilla Yhdistyneelle kuningaskunnalle annettiin mahdollisuus ottaa käyttöön liikeyrityksen henkilöauton vuokraukseen tai leasing-vuokraukseen liittyviä kustannuksia koskeva 50 prosentin vähennysoikeuden rajoitus, kun kyseinen auto on yksityiskäytössä, eikä sisällyttää vastiketta vastaan suoritettuihin palveluihin verovelvollisen vuokraamien tai leasing-vuokraamien liikeyrityksille kuuluvien autojen yksityiskäyttöä. Kuitenkin toimenpiteiden soveltamiseen voi vaikuttaa asiaa C-17/07 koskeva ennakkoratkaisu, jota tuomioistuin ei ole vielä antanut. Asiana oikeudenkäynnissä on käytäntö rajoittaa kaikista ajoneuvoista aiheutuvista kustannuksista (osto, vuokraus, käyttökustannukset) kannettavan arvonlisäveron vähennysoikeus 50 prosenttiin. Kyseisen ennakkoratkaisun tulos voisi sen vuoksi olla huomattavan tärkeä tarkasteltaessa, voitaisiinko mainitunlaiset toimenpiteet sallia jatkossa kuudennen direktiivin 77/388/ETY 27 artiklan mukaisesti. Pyydetty päätöksen 97/375/EY mukaisen yksinkertaistetun kassaperusteisen kirjanpidon liikevaihtorajan korottaminen 600000 Ison-Britannian punnasta 660000 Ison-Britannian puntaan on inflaation mukainen. (6) Päätöksellä 98/23/EY ja päätöksellä 97/375/EY myönnettyjen lupien voimassaoloa olisi sen vuoksi jatkettava 31 päivään joulukuuta 2006. Päätöksellä 98/198/EY jatkettua luvan soveltamista olisi jatkettava 31 päivään joulukuuta 2004. Kyseinen enimmäisaika mahdollistaa poikkeuksen arvioimisen asiaa C-17/01 koskevan ratkaisun valossa. Pyyntö liikevaihtorajan korottamisesta 600000 Ison-Britannian punnasta 660000 Ison-Britannian puntaan on inflaation mukainen ja se olisi sen vuoksi hyväksyttävä. (7) Kyseessä olevalla poikkeuksella ei ole vaikutusta arvonlisäverosta kertyviin Euroopan yhteisöjen omiin varoihin. (8) Asian kiireellisyys huomioon ottaen on lainsäädäntöaukon välttämiseksi ehdottoman välttämätöntä myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan, ON TEHNYT TÄMÄN PÄÄTÖKSEN: 1 artikla Korvataan direktiivin 97/375/EY 1 artikla seuraavasti: " 1 artikla Kuudennen direktiivin 77/388/ETY 17 artiklan 1 kohdan säännöksistä poiketen Yhdistyneelle kuningaskunnalle annetaan lupa 31 päivään joulukuuta 2006 saakka määrätä valinnaisessa järjestelyssä, että yritysten, joiden vuotuinen liikevaihto on enintään 660000 Ison-Britannian puntaa, on lykättävä veronvähennysoikeus siihen saakka, kunnes ne ovat vastaanottaneet maksusuorituksen omalle tililleen." 2 artikla Korvataan päätöksen 98/23/EY 1 artiklassa ilmaisu "31 päivään joulukuuta 2003" ilmaisulla "31 päivään joulukuuta 2006". Korvataan päätöksen 98/198/EY 3 artiklassa ilmaisu "31 päivään joulukuuta 2003" ilmaisulla "31 päivään joulukuuta 2004". 3 artikla Tämä päätös on osoitettu Ison-Britannian ja Pohjois-Irlannin Yhdistyneelle kuningaskunnalle. Tehty Brysselissä 22 päivänä joulukuuta 2003. Neuvoston puolesta Puheenjohtaja A. Matteoli (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2003/92/EY (EUVL L 260, 11.10.2003, s. 8). (2) EYVL L 351, 2.12.1992, s. 34. (3) EYVL L 159, 11.7.1995, s. 19. (4) EYVL L 158, 17.6.1997, s. 43, päätös sellaisena kuin se on viimeksi muutettuna päätöksellä 2000/435/EY (EYVL L 172, 12.7.2000, s. 24). (5) EYVL L 8, 14.1.1998, s. 24, päätös sellaisena kuin se on muutettuna päätöksellä 2000/435/EY. (6) EYVL L 76, 13.3.1998, s. 31, päätös sellaisena kuin se on viimeksi muutettuna päätöksellä 2000/747/EY (EYVL L 302, 1.12.2000, s. 63).